Държавен вестник, бр. 93, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  93
2. Дихателните апарати се зареждат в специал­
но оборудвани помещения или на открито място, 
отдалечено от жилищни или служебни помещения.
3. Забранява се зареждането на водолазни 
апарати, ако:
а) е нарушена херметичността на системата по 
въздухоснабдяването;
б) манометрите са неизправни или са с изтекъл 
срок на проверка;
в) е изтекъл срокът на поредното изпитание 
на бутилките;
г) не са изправни предпазителните клапани 
на компресора;
д) не е изправен компресорът. 
4. Донатягането на съединения се извършва 
само след пълното изпускане на налягането на 
въздуха от компресора и тръбопроводите.
5. Работите по обслужване и ремонт на компре­
сор с електрозадвижване се извършват само след 
изключването му от ел. мрежата за захранване.
6. При положение че крайното налягане на 
компресора е по-голямо от допустимото работно 
налягане на бутилките, на тръбопровода от ком­
пресора до бутилките се монтира предпазителен 
клапан, който да задейства при налягане, равно 
на работното налягане на балоните.
7. Резултатите от зареждането на дихателните 
апарати с оказване на датата и налягането в бало­
ните се отразяват във формуляра на апарата, който 
се подписва от лицето, извършило зареждането.
8. Стриктно се спазва инструкцията на произ­
водителя за експлоатация на компресора.
II. Изисквания за безопасност преди започване 
на работата.
1. За проверка изправността и готовността на 
компресора за работа е необходимо:
а) да се направи външен оглед за изправността 
на компресора и неговите приводи;
б) да се провери наличието на масло и при 
необходимост да се долее до нормите;
в) да се отворят вентилите за продухване на 
манометрите и компресорът да се превърти ръчно 
3 – 5 оборота;
г) да се отворят вентилите на входящия и из­
ходящия тръбопровод на охлаждащата вода (само 
на компресори с водно охлаждане);
д) да се направи външен оглед на блока за 
пречистване и изсушаване на въздуха, като се 
обърне внимание на изправността на манометрите 
и арматурата;
е) да се уточни по записите отчетът на количе­
ството въздух, пропуснато през блока за очистване 
след неговото последно зареждане, и при необ­
ходимост да се подмени филтриращият елемент. 
2. Проверяват се изправността и състоянието 
на магистралния тръбопровод, предпазителните 
клапани на него и дали срокът за проверка на 
манометрите не е изтекъл.
3. Преди пълнене на водолазните апарати е 
необходимо да се провери дали:
а) на всеки балон има клеймо, което показва 
работното му налягане;
б) срокът за поредно изпитание на балона не 
е изтекъл;
в) са изправни вентилите на балона;
г) корпусът на всяка бутилка няма повреди 
(силна корозия, пукнатини, забележимо изменена 
форма).
III. Изисквания за безопасност по време на 
работата.
1. По време на работата на компресора е 
необходимо:
а) непрекъснато да се наблюдава работата на 
компресора за своевременно откриване на стра­
нични шумове и удари;
б) да се следи за показанията на манометрите;
в) периодично да се проверява температурата 
на нагряване на компресора;
г) да се извършва периодично продухване на 
компресора, като първото продухване се прави 5 min 
след пускането му под товар, а следващите – през 
всеки 30 min непрекъсната работа на компресора.
2. Зареждането на водолазни апарати изис­
ква особено внимание за избягване попадането 
на изгорели газове от двигателя в засмукващия 
въздуха тръбопровод на компресора. За целта е 
необходимо засмукващият филтър на тръбопровода 
да бъде изнесен в безопасна зона.
3. Бутилките на дихателните апарати се 
пълнят до установеното работно налягане. При 
зареждането им следва да се отчитат следните 
обстоятелства:
а) повишаването на температурата с един градус 
предизвиква повишаване на налягането с 0,5 атм.;
б) сгъстяването на въздуха повишава неговата 
температура – във връзка с това след зареждането 
на бутилките и охлаждането им до температура 
на околната среда е необходимо да се дозаредят;
в) при изкуствено повишаване температурата 
на бутилките следва те да се охладят или да се 
изпусне част от въздуха.
IV. Изисквания за безопасност при аварийни 
ситуации.
1. Компресорът незабавно се спира в следните 
случаи:
а) при поява на странични шумове и удари;
б) при значително увеличение и продължава­
що се увеличаване на налягането в каквато и да 
е степен;
в) при прекъсване на охлаждането;
г) при нарушаване херметичността на съеди­
ненията в системата за газоснабдяване;
д) при сработване на предпазните клапани;
е) при неизправност на който и да е манометър;
ж) при прегряване на компресора.
V. Изисквания за безопасност след приключ­
ване на работата.
1. За спиране на компресора е необходимо:
а) да се приведе на празен ход, за което е 
необходимо да се отворят вентилите за продух­
ване и да се затвори вентилът на нагнетателния 
тръбопровод;
б) да се спре двигателят на компресора;
в) да се почисти корпусът на компресора.
2. След завършване зареждането на апаратите 
по метода на преливане се затварят крановете на 
транспортните бутилки.
3. Нагнетателният тръбопровод се разкачва 
от напълнените бутилки след пълното спадане на 
налягането в тръбопровода.